MLDataScientist/Wikipedia-uzbek-2024-05-01 huggingface dataset:
Steve Edmonds

Steve Edmonds - „Rock“ laqabli, avstraliyalik sobiq regbi ligasi futbolchisi, 1970 va 1980-yillar oraligʻida oʻynagan. U New South Wales Rugby League NSWRL(Yangi Janubiy Uels regbi ligasi) musobaqasida uchun oʻynagan.

Karyerasi 
Edmonds oʻzining birinchi darajali regbi ligasi faoliyatini 1972-yilda Cronulla bilan boshlagan. Keyingi yili, 1973-yilda klub oʻzining birinchi grand finaliga chiqqanligi uchun u Cronullaning uchta final oʻyinida oʻynadi. Biroq, Edmonds jarohati tufayli grand finalda ishtirok eta olmadi va Cronulla grand finalda 10-7 hisobida magʻlub boʻldi. Hal qiluvchi oʻyinda oʻynash imkoniyatini qoʻldan boy bergan boʻlsa-da, Edmondsning mavsum davomidagi hissasi Cronullaning grand finalga chiqishiga yordam berdi. 1978-yilda turnir jadvalida 2-oʻrinni egallagan Cronulla finalga yoʻllanmani qoʻlga kiritdi. Cronulla final seriyasining birinchi haftasida Manlyni 17-12 hisobida magʻlub etdi. Shundan soʻng Cronulla kichik premyerlar Western Suburbsni magʻlub etib, Manlyga qarshi ikkinchi grand finalga chiqdi.

Grand Finalda Edmonds jamoaning qanot qismida oʻynadi va Cronulla ikkinchi boʻlimda 9-4 hisobida oldinga chiqdi. Atigi 3 kundan soʻng, Cronulla va Manly gʻolibni eʼlon qilish uchun katta final takroriy bahsda qatnashishlari kerak edi, chunki oʻsha haftada Avstraliya jamoasi oʻyinnga kirib kelgani va Angliyaga yoʻl olgani eʼlon qilindi. Manly ham, Cronulla ham charchagan oʻyinchilar bilan takroriy oʻyinga kirishdi, ammo aynan Manli 16:0 hisobida gʻalaba qozonib, toʻrtinchi premer-ligani qoʻlga kiritdi.

1979-yilda Edmonds Cronulla 13 urinish bilan eng yaxshi toʻpurar unvoniga erishdi. Edmonds 1981-yilgi mavsum oxirida nafaqaga chiqdi va oʻsha paytda klubning eng uzoq vaqt xizmat qilgan futbolchilaridan biri edi   .

Oʻyin ortida 
Edmonds 1967-yildan 2016-yilgacha klubning eng yaxshi futbolchilarini eʼtirof etgan „Yarim asr jamoasi“ nominatsiyasiga nomzod boʻlgan.

Manbalar 

Yashayotgan insonlar
1954-yilda tugʻilganlar
Regbi
Tomas Arnold

Tomas Arnold (1795 yil 13 iyun – 1842 yil 12 iyun) – ingliz pedagogi va tarixchisi. U Keng Cherkov Anglikan harakatining dastlabki qoʻllab-quvvatlovchilaridan edi. 1828 yildan 1841 yilgacha Regbi maktabining direktori sifatida u boshqa taniqli davlat maktablari tomonidan ishlab chiqilgan bir nechta islohotlarni amalga oshirdi. Uning islohotlari muvaffaqiyat standartlarini qayta belgilab berdi.

Bolalik va yoshlik yillari 
Arnold Uayt orolida bojxona xodimi Uilyam Arnold va uning rafiqasi Marta Delfild oilasida boʻlib dunyoga kelgan. Uilyam Arnold Lowestoftlik Arnoldlar oilasi bilan qarindosh edi. Tomas Lord Veymutning Uorminsterdagi Grammatika maktabida, Vinchesterdagi va Oksforddagi Korpus Kristi kollejida tahsil olgan. U Klassikada aʼlo darajada qatnashdi va 1815 yilda Oriel jamoasiga aʼzo boʻldi. U Regbiga oʻtishdan oldin Lalexamdagi maktab direktori boʻldi.

Pedagoglik faoliyati

Regbi maktabi 
Bir necha yil xususiy oʻqituvchi sifatida ishlagandan soʻng,1828 yilda Arnoldning Regbi maktabi rahbari etib tayinlanishi maktab taqdirini oʻzgartirdi. Uning xarakter kuchi va diniy gʻayrati unga uni boshqa davlat maktablari uchun namuna qilish va Angliya taʼlim tizimiga kuchli taʼsir koʻrsatish imkonini berdi. U tarix, matematika va zamonaviy tillarni kiritgan boʻlsa-da, u oʻz taʼlimini klassik tillarga asosladi.

Oksford Universiteti 
Arnold taʼlim va diniy mavzularda bir nechta tortishuvlarda qatnashgan. Cherkovchi sifatida u qatʼiy Erastian edi va Oliy cherkov partiyasiga keskin qarshi edi. Uning 1833 yilgi „Cherkov islohoti tamoyillari“ asari Keng cherkov harakatining boshlanishi bilan bogʻliq. 1841 yilda u Oksfordda zamonaviy tarix boʻyicha Regius professori etib tayinlandi.

Kitoblari 
Arnoldning asosiy adabiy asarlari uning tugallanmagan Rim tarixi (uch jild, 1838–1842) va uning Zamonaviy arix boʻyicha maʼruzalaridir. Uning beshta vaʼz kitobi koʻp oʻqilgan boʻlib, ular dindor kitobxonlarning koʻpchiligi, shu jumladan qirolicha Viktoriya tomonidan yaxshi qabul qilingan.

Oilasi 
Arnold Kornuoll shtatidagi Penrinlik ruhoniy Jon Penrozning qizi Meri Penrozga uylandi. Ular shoir Metyu Arnold, adabiyotshunos olim Tom, yozuvchi Uilyam Delfild Arnold va maktablar inspektori Edvard Penrouz Arnold yaʼni besh qiz va besh oʻgʻil koʻrishgan. Bir qizi esa goʻdakligida vafot etdi.

Manbalar 

 Simon Heffer, High minds: the Victorians and the birth of modern Britain (2013) pp. 1–30.
 Fabrice Neddam, „Constructing masculinities under Thomas Arnold of Rugby (1828–1842): Gender, educational policy and school life in an early‐Victorian public school“, Gender and Education 16.3 (2004), pp. 303–326.
 J. J. Muskett, „The Arnold Family of Lowestoft“. In: Suffolk Manorial Families, being the County Visitations and other Pedigrees from The Manorial Families of Suffolk (Exeter, 1900–1914).
 Timothy Hands, Thomas Hardy: Distracted Preacher? London: Macmillan Press, 1989, p. 3.
 Strachey, Lytton (1918), Eminent Victorians, p. 173
 David Hopkinson (1981), Edward Penrose Arnold, A Victorian Family Portrait.
Shveysariya kantonlari

Shveytsariyaning 26 kantoni Shveytsariya Konfederatsiyasiga aʼzo davlatlardir. Shveytsariya Konfederatsiyasining asosi birinchi uchta konfederativ ittifoqchi ko'rinishida ilgari Waldstätte deb atalgan. Eski Shveytsariya Konfederatsiyasining rivojlanishidagi ikkita muhim davr Axt Orte (“Sakkiz kanton”; 1353–1481 yillar) va Dreizehn Orte (“O‘n uchta kanton”, 1513–1798 yillar) atamalari bilan umumlashtiriladi.

Qadimgi Shveytsariya Konfederatsiyasining har bir kantoni, yoki Ort(mahalliy) va Stand(mulk)  to'liq suveren davlat bo'lib, o'zining chegara nazorati, armiyasi va valyutasiga ega edi. Kanton atamasi 19-asrdan boshlab keng qoʻllanila boshlandi

Vositachilik toʻgʻrisidagi qonun (1803) bilan kantonlar soni 19 taga koʻtarildi, sobiq subʼyekt hududlari toʻliq kantonlar deb tan olindi. 1815 yilgi Federal shartnoma Eski Shveytsariya Konfederatsiyasining sobiq hamkorlarining qo'shilishi munosabati bilan ularning sonini 22 ga oshirdi. Yura kantoni 1979 yilda Berndan ajralib chiqqan holda 23-kanton sifatida qo'shildi.1999 yilgi federal konstitutsiyada kantonlarning rasmiy soni 26 taga ko'paytirildi, unga ko'ra sobiq yarim kantonlar ham kantonlar deb belgilandi.

Kantonlarning maydonlari 37 km2 (15 kv. mil.) (Bazel-Stadt kantoni) dan 7105 km2 (2743 kv. mil) gacha (Grizonlar kantoni); aholi soni (2018 yil holatiga ko'ra) 16 000 (Appenzell Innerrhoden kantoni) dan 1,5 milliongacha (Syurix kantoni).
Danilov Aleksey Dmitrievich

Aleksey Dmitrievich Danilov (1907-yil 17-mart – 1944-yil 13-yanvar) – Ulugʻ Vatan urushi qatnashchisi, Markaziy frontning 61-armiyasiga qarashli 77-gvardiya otishma diviziyasining 221-gvardiya otishma polkining gvardiya brigadiri , Sovet Ittifoqi Qahramoni (1944).

Biografiya 
Aleksey Dmitrievich Danilov 1907-yil 17-martda Ujga qishlogʻida (hozirgi Komi Respublikasining Koygorodskiy tumani), dehqon oilasida tugʻilgan. Danilov Mordoviyada qishloq maktabi va qishloq xoʻjaligi texnikumini tamomlagan. U MTSda mahalliy agronom boʻlib ishlagan.

1942-yil may oyidan Qizil Armiyada xizmat qila boshlagan. 1942-yil sentyabrdan Ulugʻ Vatan urushi qatnashchisi boʻlgan. Don, Bryansk, Markaziy va Belorussiya frontlarida jang qilgan.

A.D.Danilov 1943-yil 28-sentyabrda daryodan oʻtayotganda choʻkib ketayotgan ikki yarador askarni qutqardi. Vyalye qishlogʻi hududidagi qarshi hujumlarni qaytarish paytida koʻprikli qoʻl jangida u bir nechta nasistlarni yoʻq qildi.

SSSR Oliy Kengashi Prezidiumining 1944-yil 15-yanvardagi farmoni bilan fashist bosqinchilariga qarshi kurash frontida qoʻmondonlikning jangovar topshiriqlarini namunali bajargani, koʻrsatgan jasorati va qahramonligi uchun Aleksey Dmitrievich Danilov Sovet Ittifoqi Qahramoni unvoniga sazovor boʻldi.

U, shuningdek, Qizil Armiyada xizmat qilgan va Don, Bryansk, Markaziy Belorussiya frontlarida jang qilgan.

Danilov 1944-yil 13-yanvarda Gomel viloyati (Belarus) Kalinkovichi shahrini ozod qilish uchun bo'lgan jangda halok boʻldi. U Kalinkovichi shahridagi ommaviy qabrga dafn etilgan. A.D.Danilov Lenin ordeni bilan mukofotlangan (15.01.1944, vafotidan keyin). Kalinkovichi shahri va Koygorodok qishlogʻida A.D.Danilovning byustlari oʻrnatildi. Shuningdek, Votskaya qishlogʻidagi maktab qahramon nomi bilan atalgan.

Manbalar 

Lenin ordeni sohiblari
Sovet Ittifoqi Qahramonlari
1944-yilda vafot etganlar
13-yanvarda vafot etganlar
1907-yilda tugʻilganlar
17-martda tugʻilganlar
Ad-Dayir

Petradagi ulkan binolardan yana biri qoyada kesib ishlangan Ad-Dayr ibodatgoxi hisoblanadi. Uning kengligi 50 metr, balandligi – 45 metrni tashkil etadi. Devorlariga oʻyilgan xochlarga koʻra, uni qachonlardir nasroniylarning cherkovi boʻlgan, deb aytish mumkin.

Petrani 1812-yilda shveysariyalik tadqiqotchi Iogann Lyudvig Burkxardt topmaganida, mazkur shahar qumlar orasida koʻmilib ketar edi. Yoʻqolgan shaharni izlash maqsadida shveysariyalik sayyoh Damashqdan Qohiraga savdo karvoni bilan yoʻlga chiqqan. 1812-yilning avgustida sayyoh Petra shahri joylashgan yerdan uncha uzoq boʻlmagan yerga yetib keldi. Burkxard arab tilida bemalol gaplashgan, arab koʻchmanchilaridek kiyingan va oʻzini hammaga musulmon – Ibrohim ibn Abdullox deb tanishtirgan.

Shu bois, mahalliy arablardan hech ikkilanmay Muso paygʻambarning ukasi Horun paygʻambarning yakin oʻrtadagi tog tepasida joylashgan qabriga olib borishni iltimos qilgan. Mahalliy badaviy sayyohni Arava daryosining vodiysiga olib boradi. Uncha keng boʻlmagan Arava daryosi vodiysiga olib boruvchi daraga kirgach, shveysariyalik sayyoh koʻz oldida qumlar orasida qolgan va xarobalarga aylana boshlagan Petra shahri namoyon boʻladi. Burkxard keyingi 600 yil mobaynida dunyoning ushbu moʻjizasini koʻrgan ilk yevropalik edi.

Shahar yirik qoyatoshlardan barpo etilgani bois, baʼzi tadqiqotchilar Petraning bunyod etilishida ulkan ehromlarni qurgan misrliklarning qoʻli bor, degan fikrni oldinga suradilar. Ammo, Petrada olib borilgan tadqiqotlar shaharning qurilishiga misrliklarning aloqasi yoʻqligini koʻrsatdi. Ushbu shaharni qadimgi misrliklarga oʻxshash meʼmorchilikning yuksak choʻqqilarini egallagan boshqa xalq – nabataylar bunyod etishgan.

Hozirgi kunda Petra shahriga yiliga 500 mingdan ortik sayyoh tashrif buyuradi. Shaharning jozibali landshafti, sirli qoyalar kino industriyasi ustalari eʼtiborini oʻziga doim jalb etadi. Koʻpgina filmlar Petra suratga olingan.
Ali Eid

Ali Eid (1940-yil 14-iyul – 2015-yil 25-dekabr) – livanlik siyosatchi. Alaviylar jamiyati rahbari boʻlgan. Ali Eid 1972-yilda Arab demokratik partiyasiga asos solgan va vafotiga qadar ushbu partiya bosh kotibi lavozimida faoliyat yuritgan.

Yoshlik yillari 
Ali Eid Livanning Tarobulus ash-Shom shahrida tavallud topgan. Otasi Yusuf Eid bugʻdoy sotuvchisi, onasining ismi Amoun Eid boʻlgan. U oilada toʻngʻich oʻgʻil boʻlib, Tripolidagi Amerika maktabi sifatida tanilgan Tripoli Boys School (TBS)da oʻqishini boshlagan. Maktabda doimo aʼlo baholarga oʻqib, maktabning birinchi oʻrindagi oʻquvchilaridan boʻlgan.

Siyosiy martabasi 
1960-yilda Ali Eid biokimyo ixtisosligi boʻyicha Amerika Qoʻshma Shtatlarida oʻqishni davom ettirishga qaror qiladi. Eid tengdoshlari orasida vatanparvarligi va adolatparvarligi bilan mashhur edi. 1960-yilda u Livanga qaytib keladi va Bayrut Amerika Universitetida (AUB) siyosatshunoslik va davlat boshqaruvi (PSPA) yoʻnalishi boʻyicha tahsil oladi. Bayrutda oʻqish davomida Eid Livan siyosiy tizimining mamlakatda diniy mazhab va alaviylar xalqinining har qanday darajadagi huquqlardan mahrum qilishini aniqlaydi.

1972-yilda Ali Eidning siyosatga doir harakatlari Alaviy Yoshlar Harakatiga asos solinishi va Suriyaning marhum prezidenti Hofiz Asad bilan ittifoq tuzilishidan keyin boshlanadi. 1977-yilda Ali Eid bir guruh doʻstlari bilan „Vatanparvarlikka qarshi kurash fronti“ partiyasini tuzadi. Uning asoschilari Souhale Hamadah (Bosh kotib) Ali Eid as (vitse-prezident), Rashid Al-Mukadim, George Mourani va Nasib Al-Khatib boʻlgan. 1982-yilda esa Ali Eid bosh kotib boʻlgan Arab Demokratik partiyasi tuziladi.

1989-yilda Eid ogʻir judolikka uchraydi, uning oʻgʻli Zulfiqor Livandagi fuqarolar urushi paytida portlamay qolgan bomba tufayli vafot etadi.

Ali Eid 1991-yilda Livan parlamentida Taif kelishuvi asosida tashkil etilgan nusayriylar deputati etib tayinlanadi.

Ali Eid Livandagi Arab demokratik partiyasining bosh kotibi boʻlgan va uning partiyasi Livandagi fuqarolar urushi paytida Suriya tarafdori hisoblangan, boshqa Livan alaviylari esa urushda suriyaliklarning ishtiroki tufayli betaraf boʻlishgan. 1996-yilda Ali Eid alaviy parlamentining marhum deputati Ahmad Habous oʻrniga tayinlangan.

2010-yilda Ali Eidning Tripolidagi Jabal Mohsen shahridagi uyi yonidan portlovchi moddalar topiladi, keyinchalik demontaj qilinadi. 2015-yil mart oyida Ali Eidning ukasi Bader Akkardagi Kuweikhat qishlogʻida oʻldiriladi.

Oʻlimi 
2015-yilning 25-dekabrida Ali Eid 75 yoshida Suriyaning Damashq shahrida vafot etgani eʼlon qilingan.

Manbalar 

2015-yilda vafot etganlar
1940-yilda tugʻilganlar
Livanlik siyosatchilar
Alula Pankhurst

Alula Pankhurst (1962-yilda tugʻilgan) – britaniyalik olim va ijtimoiy rivojlanish boʻyicha maslahatchi boʻlib, asosiy yoʻnalishi Efiopiya boʻyicha tadqiqotlardir. U koʻp yillar davomida Efiopiyada turli lavozimlarda ishlab kelgan. Jumladan, tadqiqotchi olim Addis-Abeba universitetida antropologiya kafedrasi dotsenti va Young Lives boʻyicha mamlakat direktori boʻlgan.

Karyerasi 
Pankhurst Oksford universitetini tamomlagan va Manchester universitetida ijtimoiy antropologiya boʻyicha magistr (1986) Hamda PhD (1989) darajalariga ega. U Efiopiya bilan mustahkam aloqalar oʻrnatgan; Pankhurstning buvisi Silviya Pankhurst Ikkinchi jahon urushi paytida Efiopiya chempioni boʻlgan hamda uning otasi Richard Pankhurst oʻnlab yillar davomida Efiopiyada yashab u yerda ishlab kelgan. Pankhurstning birinchi ismi Efiopiyaning mashhur rahbari Ras Alula sharafiga qoʻyilgan. Pankhurst Jahon banki, IrishAid, Sharqiy va Janubiy Afrikadagi Ijtimoiy fanlar tadqiqotlari tashkiloti hamda Afrika uchun Xalqaro chorvachilik markazi kabi turli guruhlar nomidan har xil tadqiqotlar va loyihalarni boshqargan.

Nashrlari 
Pankhurst bir qator akademik va professional kitoblar va maqolalarini nashr etgan. Mavzular asosan anʼanaviy tinchlik oʻrnatish hamda yarashuv, ichki migratsiya hamda koʻchirish masalalari, qashshoqlik, OITS va dafn marosimlari uyushmalari, tabiiy resurslardan samarali foydalanish toʻgʻrisida boʻlgan. Periferik People da u Efiopiyadagi marginal odamlar baʼzan „haqiqiy odamlar emas“ deb hisoblanishini aytgan. Fuga guruhi shulardan biri sifatida aniqlangan va aʼzolarga oʻz jamiyatini ijtimoiy va siyosiy boshqarishda ishtirok etishga ruxsat berilmagan.

Qisman hayoti 

 Girke, Feliks va Alula Pankhurst. 2011-yil. Tinchlikni uygʻotish va munozarali uygʻunlik: Janubiy Efiopiyada transmadaniy ritorikaga misol, C. Meyer va F. Girke muharrirlarida. Madaniyatning ritorik paydo boʻlishi . Nyu-York, Oksford: Berghahn kitobi.
 Pankhurst, Alula. 1999-yil. Afrikadagi „kasta“: janubi-gʻarbiy Efiopiyadan olingan dalillar qayta koʻrib chiqildi. Afrika 69: 485–509.
 Pankhurst, Alula. 2008-yil. Efiopiya shaharlarida iddir dafn birlashmalarining paydo boʻlishi, evolyutsiyasi va oʻzgarishi. Efiopiya tadqiqotlari jurnali 41(1-2): 143–186.
 Pankhurst, Alula. 2006-yil. Arboredagi tinchlik marosimi, pp. 247–68, Ivo Strecker va Jan Lydal ed. Yuzning xavf-xatarlari: Efiopiya janubidagi madaniy aloqa, hurmat va oʻzini oʻzi hurmat qilish haqidagi insholar. Myunster: Litt Verlag.
 Pankhurst, Alula. 2004-yil. Ijtimoiy chetlanish va madaniy marginallanish: A. Bohnet va M. Xoxer nashrlarida Efiopiyadagi hunarmandlar va ovchilarning ozchiliklari. Rivojlanish jarayonida ozchiliklarning roli . Frankfurt: Piter Lang, p. 85–128.
 Pankhurst, Alula. 2003-yil. Yigirmanchi asrning ikkinchi yarmidagi Efiopiya jamiyatlari va madaniyatlari boʻyicha tadqiqotlar. Efiopiya tadqiqotlari jurnali 35: 1-60.

Manbalar

Havolalar 

 Pankhurstning CV
 q Articles with permanently dead external links ishloqlardan OITSga qarshi kurash boʻyicha qogʻoz
1962-yilda tugʻilganlar
Yashayotgan insonlar
Davlat apparati

Davlat apparati (inglizcha - mashinery of government) — turlari va darajalariga bog'liq bo'lmagan holda davlatning barcha organlari majmui. Davlat apparati- bir-biri bilan o'zaro bog'liq bo'lgan, muayyan tizimga birlashgan va jamiyat oldida turgan vazifalarni bajarishga safarbar etilgan davlat organlari majmuidan iborat. Davlat apparati yaxlit davlat mexanizmining tarkibiy qismi hisoblanadi. Davlat apparatining faoliyat mazmuni, uning faoliyatini tashkil etishning prinsiplari, xodimlar tarkibi, ish yuritish shakli va uslublari davlatning tegishli funksiyalarini maromida amalga oshirish ehtiyojlari bilan belgilanadi. Davlat apparati— konstitutsiyaviy huquq fanida davlat hikimiyati va davlat vazifalarini amalga oshiradigan organlar tizimi.

Davlat apparati quyidagi belgilar bilan tasniflanadi: a) u boshqaruv bilan shug'ullanuvchi alohida odamlar guruhidir; b) davlat hokimiyatini tashkil etishga vakolatli bo'lgan va o'zaro bo'ysunish (ierarxiya) asosida bog'langan davlat organlarini va muassasalari tizimidir; d) o'z irodasi va vakolatlarini amalga oshirish uchun unda zarur vositalar(mablag') va majburlash quroli(mexanizm)lari mavjud.

Davlat oldida turgan vazifalarini (funksiyalarini) bajarish uchuun tashkil etiladi. Ana shu vazifa va funksiyalar davlat organlarining turlari va tabiatini belgilab beradi. Davlat apparati malakali, oqilona, kamxarj va samarali ishlovchi bo'lib, jamiyat manfaatlariga xizmat qilishi kerak. 

Davlat apparati(ma'muriyati)— barcha davlat organlari, ya'ni qonun chiqaruvchi(vakillik), ijro etuvchi va sud hokimiyati organlari majmuidir. Davlat apparatini keng izohlash ham mumkin. Bunda ana shu tushunchaga faqat davlat organlarining o'zi emas, balki davlat muassasalarining ma'muriyati ham qamrab olinadi.

Davlat apparati  hukumatning ijro etuvchi hokimiyatdagi bo'linmalarning funktsiyalari va hisobdorligi kabi o'zaro bog'langan tuzilmalari va jarayonlarini anglatadi. Bu atama, xususan, davlat boshqaruvining o'rnatilgan tizimlariga kiritilgan o'zgartirishlar kontekstida qo'llaniladi, bu erda turli xil mexanizm elementlari mavjud [Masalan, 2006 yil 5 maydagi 10-sonli matbuot xabarnomasi yangi hukumatning yaratilishini e'lon qilishda "Davlat o'zgarishlarining mexanizmi" deb nomlangan. Britaniya hukumati departamenti,   2006 yil 12-iyun.
Pauli Myurrey kolleji

Pauli Myurrey kolleji Konnektikut shtatining Nyu-Xeyven shahridagi Yel kolleji magistrantlari uchun turar joy kolleji . 2017 yilning kuzida talabalar uchun ochilgan bolib kollej Robert AM Stern Architects kompaniyasi tomonidan ishlab chiqilgan. U amerikalik fuqarolik va ayollar huquqlari faoli nasroniy vazir va Yel yuridik maktabining 1965-yil bitiruvchisi Pauli Myurrey, sharafiga nomlangan.

Kollejning binosi kollegial gotika uslubining zamonaviy tiklanishini aks ettiradi. Kollej Yelning Science Hill, Hillhouse Avenue Yel Menejment maktabi hamda Grove Street qabristoni yaqinida joylashgan.

Tarix 

2008 yil Yel universiteti prezidenti Rik Levin kollejda koʻproq talabalarni oʻqitish uchun resurslar borligini va shu tariqa ikkita yangi turar joy kollejini barpo etib, jami oʻn toʻrtta kollejni ochish orqali oʻz roʻyxatini kengaytirishini eʼlon qilgan. Arxitektura modellari Robert A.M Stern Architects tomonidan 2009 yil may oyida ochilgan boʻlgan unda 'Yel kampusidagi gotika uslublari namunasi' aks etgan ayniqsa Jeyms Gamble Rojersning 20 asr boshidagi binolaridan ilhomlangan. Qurilish 2014 yilning kuzida 2015 yil aprel oyida rasmiy poydevor qoʻyish marosimi bilan boshlangan. 2016 yil aprel oyida universitet kollejlar Pauli Myurrey va Benjamin Franklin sharafiga nomlanishini eʼlon qildi.

Pauli Myurrey kolleji ikkita yangi kollejning shimoliy qismidir oldingi hujjatlarda „Shimoliy kollej“ deb ataladi. Kollejlar 2017-2018 oʻquv yili uchun talabalar uchun ochilganda, ular Yelning bakalavriat imkoniyatlarini Volfers va uning rafiqasi Doris Piersondagi Magistrlar uyini universitet prezidentining uyidan keyin ikkinchi oʻrinda turadigan kampusdagi dam olish markaziga aylantirdilar. Ular orasida talabalar kampusiga tashrif buyurgan diplomatlar ham 15 foizga 5,400 dan 6,200 oʻringa koʻtarishdi. 

Tina Lu, Sharqiy Osiyo tillari va adabiyoti professori Pauli Myurrey kollejining birinchi rahbari, va Aleksandr Rosas Yel yuridik fakultetining magistratura dasturlari direktori sobiq yordamchisi lavozimida ish olib borgan uning birinchi dekani.  

Kollejning maskoti lemur hisoblanadi.

Maʼlumotnomalar

Tashqi havolalar 

 

Koordinatalar Vikimaʼlumotlarda

Manbalar
Abdulloh ibn Ali

Abu Muhammad Abdulloh ibn Ali (arab. أبو محمد عبد الله بن علي; milodiy 712 – 764 yillar) Abbosiylar sulolasining aʼzosi boʻlib, Abbosiylar inqilobi davrida sulolaning hokimiyat tepasiga kelishida yetakchi rol oʻynagan. Suriya noibi sifatida u Abbosiylarning viloyat ustidan nazoratini mustahkamladi, Umaviylar sulolasining oxirgi vakillarini ham yoʻq qildi va Umaviylar tarafdorlari qoʻzgʻolonlarini bostirdi. 754-yilda jiyani va birinchi abbosiy xalifasi as-Saffah vafot etgach, u as-Saffahning ukasi al-Mansur bilan xalifalik unvoni uchun kurashni boshladi, biroq magʻlubiyatga uchradi va qamoqqa tashlanadi. U 764 yilda oʻldirilgan.

Abbosiylar inqilobidagi roli 
Abdulloh Abbosiylar oilasining aʼzosi boʻlib, birinchi ikki abbosiy xalifasi as-Saffah (750 – 754) va al-Mansur (754 – 775)ning amakisi edi.
749-yil boshlariga kelib, Abu Muslim davrida Xurosonda boshlangan Umaviylarga qarshi qoʻzgʻolon xalifalikning sharqiy yerlarida muvaffaqqiyatga erishdi va Xuroson qoʻshinlari Gʻarbga, Forsdan oʻtib, Iroq chegaralarigacha yetib borishdi. Abbosiylar nazoratini mustahkamlash uchun as-Saffah endi oʻz oilasi aʼzolarini qoʻshinlarga qoʻmondonlik qilib tayinladi: uning akasi, boʻlajak al-Mansur Vosit qamalini boshqarishga, Abdulloh esa Umaviylar xalifasi Marvon II ga qarshi kurashga yuborildi. Shu tariqa Abbosiylar qoʻshinlari Marvon II ni magʻlubiyatga uchratgan Zab jangida oliy qoʻmondonlikni Abdulloh oʻz qoʻliga oldi va Marvonni taʼqib qilishga boshchilik qildi, avval Suriyaga yurdi, Umaviylar poytaxti Damashqni oldi. Marvon Misrga qochdi uning ukasi Solih ham Marvonga ortidan Misrga boradi, u yerda Umaviylar hukmdori asirga olinadi va qatl etiladi.

Manbalar
Qora ertag (kitob)

Qora ertak – () fransuz yozuvchisi Pol Morandning 1928-yildagi kitobidir. Kitobda Morandning Sahroi Kabirdagi Afrikaga qilgan sayohatlari va u hayratga soladigan Afrika madaniyatlari bilan uchrashishi haqida gap boradi. Kitob 1929-yilda ingliz tilida nashr etilgan, Hamish Miles tomonidan Aaron Duglas rasmlari bilan birga tarjima qilingan.

Qabul 
Kitobni "The Outlook" jurnalida Lucille Fort Hewlings koʻrib chiqdi va uni André Gidening Kongoga sayohatlari bilan taqqoslagan, u xuddi shu vaqtda ingliz tilida ham nashr etilgan. Hewlings shunday deb yozgan edi: „Agar ikkita fransuz bir vaqtning oʻzida negr haqida kitob nashr etmaganida, hech kim Pol Morandning (quyida muhokama qilinadi) ishini u bilan taqqoslash sinoviga duchor qiladigan darajada qattiqqoʻl boʻlmas edi. Ammo shunday boʻladiki, bu ikki kitobdan koʻra hech narsa koʻp qirrali, zamonaviy, lekin undan oldin ham, undan keyin ham negrga munosabati (Morand) va falsafiy qarashi, yuqori madaniyatli aql oʻrtasidagi farqni tasvirlab bera olmaydi(Gide). Ikkala erkak ham negrofil hisoblanadi . Ammo Morand Harlem cult ning shafqatsiz hissiy izdoshi hisoblanadi; Gide, ibtidoiy madaniyatning aqlli tanqidchisi, ibtidoiy fazilatlarning moʻtadil muxlisidir.“ Hewlings davom ettirdi: " „Qora ertak“ Bruno Frankning ajoyib "The Persians Are Coming" kitobi oʻquvchilari uchun qiziqarli boʻladi, chunki Morand Kongoda kamqonlik bilan kasallangan Evropaga ibtidoiy murojaati uning tsivilizatsiyasini buzayotgan afrikaliklarning misolini taqdim etdi. Bu nazariya Aaron Duglasning chizmalari bilan tasdiqlanadi, sababi u bizga ramziy fonda raqsga tushadigan rangpar soyali figuralarni beradi hamda oqargan qoʻllar urush davridan keyin tanazzulga uchraydi Evropani magnitlashtirgan Afrika xudosiga iltijo qilib koʻtarilgan. Aaron Duglas oʻz xalqini biladi va uning rasmlari Morand nasridagi qasddan zoʻravonlikdan keskin farq qiladi."

Manbalar 

Fransuz tilidagi kitoblar
Kitoblar